Опока (геологияда)

Опока (геологияда) – майда тешикчелүү бекем жана жеңил чөкмө тоо тек. Көбүнчө чопо, кум, глауконит ж. б. кошундулардан жана майда бүртүкчөлөрү суу-аморфтуу кремнезёмдон (97%ке чейин) турат. Ошондой эле начар сакталган диатомей менен губкалардын спикулалары кездешет. Өңү боз, каралжын-боз. Таза опока жогорку адсорбциялык касиети менен мүнөздөлөт. Опока негизинен палеоген жана жогорку бор чөкмөлөрүндө жолугат. Адсорбент катары газ, химия ж. б. өндүрүштө колдонулат. Таза сортунан карапа жасалат. 
Категория:Геология
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7